Nola

Nola è nu comune 'e 33.829 crestiane d''a pruvincia 'e Napule. È 'o paese cchiù gruosse 'e ll'agro nolano. Ogne anno se fa a Festa d''e Gigli po patron d''a cità, San Paolino. Giugrafia Pusizzionata 'int"a chianura a nord-est d"o Vesuvio 'e limite d"a pruvincia 'e Napule verzo 'a pruvincia 'e Avellino. É 'o centro ca ddà 'o nomme a ll'agro nolano. Storia Sicondo 'a tradizzione, 'a cità fuje funnata d"e Ausone 'int"o VIII seculo a.C., quacche decennio primma d"a nasceta 'e Romma, pure se 'a prezenza ummana dint"o terrieno nolano è cierto fi 'a ll'età paleoliteca. 'Mpurtantissima primma e durante 'o Impero Romano, tanto 'a uttenè 'a dignetà senatoriale, 'o primmo 'mperatore rommano Ottaviano Augusto murette vicino 'a cità 'o 19 'e aùsto d"o 14 d.C. D"o XIII seculo Nola fuje feudo d"e Orsini. Ô 1820 'e capitane 'e ll'eserceto borboneco Morelli e Silvati dattero inizzio a Nola 'e mote rizorgimientale, cu ll'aiuto do abbate Luigi Minichini. 'O juorno 11 'e settembre d"o 1943 avenette a Nola una d"e cchiù peggio stragie d"e nazziste dint"o sud Italia, canusciuta comme 'o eccidio 'e Nola. Monumiente 'E monumiente cchiù 'mpurtante song: 'A chiesa 'e San Biagio 'O duomo 'O villaggio preistoreco 'e Nola 'O museo Diocesano 'e Nola 'O museo storeco-archeologgeco 'e Nola 'O palazzo d"o Fascio 'O cunviento 'e Sant'Angelo in Palco Pupulazzione Pupulazzione censita Perzonagge fammose Ottaviano Augusto, 'o primmo 'mperatore 'e Romma Marco Claudio Marcello, generale rommano Giordano Bruno San Felice di Nola Paolino di Nola Luigi Minichini Tommaso Vitale Pomponio de Algerio Ambrogio Leone Luigi Ronga Carlo Theti, architetto Giovanni Merliano, architetto Vincenzo La Rocca Sant'Alfonso Maria de' Liguori Nicola Napolitano Nino Minieri Alfonso De Lucia Economia 'O Distretto "CIS-Interporto-Vulcano Buono" 'O distretto, ca tene n'area 'e 4,5 milione 'e metre quadrate, fatecano cchiù 'e 1000 azzienne e 9.000 adette pe nu giro 'e affare ca supera 'e 7 miliarde 'e euro. 'O gruppo "CIS-Interporto-Vulcano Buono" ha pure dato vita, ô 2001, a na banca: 'a "Banca Popolare 'e Sviluppo". Mmò è pure in costruzzione na gruossissima officina ppe 'a manutenzzione d"e trene. Traspuorte Nola è attraverzata d"a linea d"a circumvesuviana Napule-Baiano. 'O sinnaco 'O sinnaco d"a cità 'e Nola è Gaetano Minieri.